Միլան Շկրինիար

**Միլան Շկրինիար** (, ), սլովակ պրոֆեսիոնալ ֆուտբոլիստ։ Ներկայումս հանդես է գալիս Ինտերի և Սլովակիայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Ժիլինա
Շկրինիարը Ժիլինայի ակադեմիայի սան է։ Իր պրոֆեսիոնալ դեբյուտը նշեց 2012 թվականի մարտի 27-ին՝ Զլատե Մորավցեի դեմ խաղում։ Իր առաջին գոլը խփեց 2012 թվականի նոյեմբերի 23-ին՝ նորից Զլատե Մորավցեի դեմ խաղում։ 2013 թվականի փետրվարին Շկրինիարը վարձավճարով միացավ Զլատե Մորավցեին՝ խաղային փորձ ձեռք բերելու նպատակով։ Հունիսին Շկրինիարը վերադարձավ վարձավճարից։ Իր առաջին հանդիպումը եվրոպական մրցաշարերում անցկացրեց 2013 թվականի օգոստոսի 1-ին՝ Եվրոպայի Լիգայի որակավորման 3-րդ փուլի Ռիեկայի դեմ խաղում։ Ժիլինայի առաջին թիմի կազմում Շկրինիարը անցկացրեց 95 հանդիպում բոլոր մրցաշարերում՝ դառնալով 15 գոլի հեղինակ։

### Սամպդորիա
2016 թվականի հունվարի 29-ին Շկրինիարը 4․5 տարվա պայմանագիր կնքեց Սամպդորիայի հետ։ Իր դեբյուտը Սերիա A-ում նշեց ապրիլի 24-ին՝ փոխարինելով Դոդոյին Լացիոյի դեմ խաղում։ Իր առաջին հանդիպումը Սամպդորիայի մեկնարկային կազմում անցկացրեց մայիսի 1-ին՝ Պալերմոյի դեմ խաղում։ 2016-17 մրցաշրջանում Շկրինիարը դարձավ ակումբի հիմնական կազմի խաղացող՝ ավարտելով մրցաշրջանը որպես ամենաերիտասարդ պաշտպանը, ով առնվազն 35 հանդիպում է անցկացրել Սերիա A-ում։

### Ինտեր Միլան
2017 թվականի հուլիսի 7-ին՝ Շկրինիարը 5 տարվա պայմանագիր կնքեց Ինտեր Միլանի հետ։ Ակումբը նրա համար վճարեց 20 միլիոն եվրո՝ գործարքի մեջ ներառելով իտալացի հարձակվող Ջանլուկա Կապրարիին և դարձնելով Շկրինիարին պատմության ամենաթանկ սլովակ ֆուտբոլիստը։ Իր դեբյուտը Ինտերի կազմում նշեց օգոստոսի 20-ին՝ Ֆիորենտինայի դեմ խաղում։ Իր առաջին գոլը խփեց սեպտեմբերի 16-ին՝ Կրոտոնեի դեմ խաղում։ Իր երկրորդ գոլը խփեց հոկտեմբերի 24-ին՝ բացելով հանդիպման հաշիվը Սամպդորիայի դեմ խաղում։ Իր առաջին մրցաշրջանում Ինտերի կազմում Շկրինիարը անցկացրեց 40 հանդիպում՝ դառնալով 4 գոլի հեղինակ և լինելով ակումբի լավագույն ֆուտբոլիստներից մեկը։

## Միջազգային կարիերա
Շկրինիարը ներկայացրել է Սլովակիան տարբեր տարիքային երիտասարդական հավաքականներում։ Սլովակիայի Մ21 հավաքականի կազմում նա մասնակցեց 2017 թվականի Եվրոպայի առաջնությանը՝ անցկացնելով 3 հանդիպում և ընդգրկվելով մրցաշարի խորհրդանշական հավաքականում։

Իր դեբյուտը Սլովակիայի ազգային հավաքականի կազմում Շկրինիարը նշեց 2016 թվականի մայիսի 27-ին՝ Վրաստանի դեմ ընկերական խաղում։ Հունիսին նա ազգային հավաքականի կազմում մասնակցեց Եվրո 2016-ին, սակայն Սլովակիան դուրս մնաց 1/8 եզրափակչից՝ 3-0 հաշվով պարտվելով Գերմանիային։ 2017 թվականի նոյեմբերին՝ Յան Դուրիցայի՝ միջազգային կարիերան ավարտելուց հետո Շկրինիարը դարձավ Սլովակիայի հիմնական կենտրոնական պաշտպանը՝ Մարտին Շկրտելի հետ միասին՝ առաջ անցնելով փորձառու Տոմաշ Հուբոչանից և Պետեր Պեկարիկից։

## Կարիերայի վիճակագրություն
### Ակումբային վիճակագրություն
*2018 թվականի հուլիսի 22-ի դրությամբ*

### Միջազգային վիճակագրություն
*2018 թվականի հուլիսի 22-ի դրությամբ*

## Նվաճումներ
### Ակումբային
**Ժիլինա**

* Սլովակիայի առաջնություն․ 2011–12
* Սլովակիայի գավաթ․ 2011–12

### Անհատական
* ՈՒԵՖԱ Եվրոպայի Մ21 առաջնության խորհրդանշական հավաքական․ 2017

## Ծանոթագրություններ

## Արտաքին հղումներ
* Շկրինիարի պաշտոնական Ֆեյսբուքի էջը
* Շկրինիարի պաշտոնական Ինստագրամի էջը
* Շկրինիարը transfermarkt-ում
* Շկրինիարը soccerbase.com-ում
* Շկրինիարը WhoScored.com կայքում
* Շկրինիարը Ինտերի պաշտոնական կայքում
* Շկրինիարը ՈՒԵՖԱ-ի պաշտոնական կայքում

Կատեգորիա:Ժիլինայի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:ՎիՕն Զլատե Մորավցեի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ֆեներբահչեի ֆուտբոլիստներ